Foto: "Kun" 2017 yilning 5 iyun kuni Toshkent shahri hududida 3 ta yo‘l-transport hodisasi qayd etilgan. Mazkur yo‘l-transport hodisasida 4 nafar shaxs turli tan jarohatlarini olgan, vafot etganlar yo‘q. Bu haqda poytaxt Ichki ishlar bosh boshqarmasi xabar berdi. 2017 yilning 5 iyun kuni YPX inspektorlari tomonidan jami 2635 ta huquqbuzarliklar bo‘yicha ma’muriy bayonnomalar rasmiylashtirilgan bo‘lib, shulardan, 658 tasini qo‘pol turdagi, 12 tasini mast holda transport vositasini boshqarish tashkil etgan. Toshkent shahar YHXBning kompyuterlashtirilgan boshqaruv tizimi tomonidan 2017 yil 5 iyun kuni jami 1031 ta huquqbuzarliklar qayd etilgan bo‘lib, shulardan: 556 tasini svetoforning taqiqlovchi chirog‘iga bo‘ysinmasdan harakatlanish; 475 tasini belgilangan me’yoridan yuqori tezlikda harakatlanishni tashkil etgan.